قندوز ولایتی قیته دن آلیندیایکّی کون آلدین قندوز ولایتی نینگ کنترولینی طالبان گروهی قولگه کیریتگن ایدی، بیراق کیچه لب افغانستان قوراللی کوچلری تمان اویوشتیریلگن عملیات نتیجه سیده قندوز ولایتی نینگ کنترولی قیته دن آلیندی. اوشبو مطلب نی ایچکی ایشلر وزیرلیگی تیویتر انترنیت آدرسی آرقه لی نشر قیلدی. ایچکی ایشلر وزیرلیگی سوزلاوچیسی صدیق صدیقی تمان بیریلگن بیانات ده " قندوز قیته دن آلیندی و تروریست لردن تمیزلندی، دشمن گه کتته ضربه ییتکیزیلدی" دیب ایفاده ایتیلگن. قندوز ولایتی نی طالبان نینگ اوز اداره سیگه آلیشی بیلن افغانستان قوراللی کوچلری عملیات اویوشتیرگن ایدی. مذکور شهرده ناتو نینگ خاص تیم لری، امریکانینگ اوروش اوچاق لری همکارلیگی بیلن افغانستان قوراللی کوچلری و طالبان آره سیده توقنه شوو حادثه سی یوز بیریب تورگن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
